Document ID: 32008R0165

KOMISIJAS REGULA (EK) Nr. 165/2008
(2008. gada 22. februāris)
par atļauju jaunā veidā lietot preparātu 3-fitāze (Natuphos) kā barības piedevu
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
tā kā:
(1)
Regulā (EK) Nr. 1831/2003 noteikts, ka piedevu lietošanai dzīvnieku barībā vajadzīga atļauja, kā arī izklāstīts tās piešķiršanas pamatojums un kārtība.
(2)
Saskaņā ar Regulas (EK) Nr. 1831/2003 7. pantu ir iesniegts pieteikums, lai saņemtu atļauju preparātam, kas minēts šīs regulas pielikumā. Pieteikumam bija pievienotas vajadzīgās ziņas un dokumenti atbilstīgi Regulas (EK) Nr. 1831/2003 7. panta 3. punktam.
(3)
Pieteikums attiecas uz atļauju jaunā veidā lietot Aspergillus niger (CBS 101.672) ražoto enzīmu preparātu 3-fitāze (Natuphos 5000, Natuphos 5000 G, Natuphos 5000 L, Natuphos 10000 G un Natuphos 10000 L) kā barības piedevu pīlēm, to iekļaujot piedevu kategorijā “zootehniskās piedevas”.
(4)
Ar Komisijas Regulu (EK) Nr. 243/2007 (2) minētā preparāta lietošana bija atļauta atšķirtiem sivēniem, gaļas cūkām un gaļas cāļiem un ar Komisijas Regulu (EK) Nr. 1142/2007 (3) - dējējvistām un gaļas tītariem.
(5)
Iesniedza jaunus datus, lai pamatotu pieteikumu atļaujai lietot preparātu pīlēm. Eiropas Pārtikas nekaitīguma iestāde (“iestāde”) 2007. gada 18. septembra atzinumā secināja, ka Aspergillus niger (CBS 101.672) ražotais enzīmu preparāts 3-fitāze (Natuphos 5000, Natuphos 5000 G, Natuphos 5000 L, Natuphos 10000 G un Natuphos 10000 L) kaitīgi neietekmē patērētājus, lietotājus vai vidi (4). Saskaņā ar minēto atzinumu preparāta lietošana kaitīgi neietekmē šo dzīvnieku papildu kategoriju un efektīvi uzlabo barības sagremojamību. Iestāde neuzskata, ka būtu vajadzīga īpaša prasība veikt uzraudzību pēc pārdošanas. Atzinumā pārbaudīja arī ziņojumu par barībā lietotās piedevas analīzes metodi, ko iesniedza ar Regulu (EK) Nr. 1831/2003 izveidotā Kopienas references laboratorija.
(6)
Minētā preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc preparātu jāļauj lietot, kā norādīts šīs regulas pielikumā.
(7)
Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO REGULU.
1. pants
Pielikumā minēto preparātu, kas iekļauts piedevu kategorijā “zootehniskās piedevas” un funkcionālajā grupā “gremošanas veicinātāji”, ir atļauts lietot kā dzīvnieku barības piedevu saskaņā ar pielikumā izklāstītajiem nosacījumiem.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir piemērojama visās dalībvalstīs.
Briselē, 2008. gada 22. februārī

Labels: 3
17
6